Diari Oficial de la Generalitat Valenciana


Sumari del DOGV 5303, del 14-07-2006 (2006/8058)

RESOLUCIÓ de 29 de juny de 2006 de la consellera de Cooperació i Participació, per la qual s'establixen les bases i es convoquen les subvencions per al Desenvolupament d'Estudis en matèria de Participació Ciutadana destinades a les universitats de la Comunitat Valenciana en l'exercici 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5303

Data del DOGV
:   14-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8058


Data del document
:   29-06-2006

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * personal d'investigació
    * suport econòmic
    * moviment associatiu
    * projecte d'investigació
    * participació social
    * universitat
    * ajuda pública

RESOLUCIÓ de 29 de juny de 2006 de la consellera de Cooperació i Participació, per la qual s'establixen les bases i es convoquen les subvencions per al Desenvolupament d'Estudis en matèria de Participació Ciutadana destinades a les universitats de la Comunitat Valenciana en l'exercici 2006. [2006/8058]  
La Direcció General de Participació Ciutadana pretén fomentar, potenciar i crear vies que permeten la participació dels ciutadans en les polítiques públiques de la Generalitat, i amb eixe fi ha elaborat el I Pla de Participació Ciutadana.  
La voluntat de la Generalitat és afavorir tots els mecanismes de cooperació i col·laboració amb les universitats de la Comunitat Valenciana amb vista a promoure i impulsar la investigació científica en matèries pròpies de la Direcció General que afavorisquen la participació ciutadana.  
Per això, fent ús de les atribucions delegades pel president de la Generalitat, en la seua Resolució de 2 de novembre de 2004; de les facultats que em conferix l'article 3, del Decret 9/2004, de 3 de setembre, del president de la Generalitat, pel que s'encomanen o deleguen funcions en el vicepresident del Consell de la Generalitat, en el conseller de Relacions Institucionals i Comunicació i en la consellera de Cooperació i Participació; segons allò que s'ha estipulat en l'article 17, del Decret 180/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat, i d'acord amb el que establix la normativa pertinent de la Llei d'Hisenda Pública de la Generalitat, Text Refós aprovat per Decret Legislatiu de 26 de juny de 1991, del Consell de la Generalitat, resolc  
Primer. Convocatòria  
Convocar una subvenció destinada al Desenvolupament de l'Estudi en matèria de Participació Ciutadana per a universitats, xifrant l'import global màxim destinat al present programa en 52.000 euros, finançat a càrrec de la línia T4051000, inclosa en el Programa 112.90 Participació Ciutadana, del Pressupost de la Generalitat per a l'exercici 2006.  
Segon. Bases  
Aprovar les bases per les quals es regula la convocatòria de subvencions per a universitats de la Comunitat Valenciana, models de sol·licitud i documents complementaris que s'inclouen en annexos a esta resolució.  
Contra esta resolució que posa fi a la via administrativa es podrà interposar, potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé, un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjuí que s'utilitze qualsevol altra via que es considere oportuna.  
València 29 de juny de 2006.. La consellera de Cooperació i Participació (per delegació del president de la Generalitat):Gema Amor Pérez.  
Annex I  
Bases de la convocatòria  
Primera. Objecte  
La present convocatòria té com a objecte concedir, per mitjà del procediment de concurrència competitiva, una subvenció per a desenvolupar estudis en matèria de participació d'un o més projectes d'investigació relacionats amb el foment de la participació ciutadana, que podrà ser presentat per agrupacions de persones físiques que integren un grup d'investigació adscrit o dependent d'una Universitat de la Comunitat Valenciana.  
En tractar-se d'agrupacions de persones físiques o jurídiques, públiques o privades sense personalitat i segons allò que s'ha assenyalat en l'article 11.3 segon paràgraf de la Llei 38/2003, de 17 de novembre, General de Subvencions, hauran de fer-se constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, així com l'import de subvenció a aplicar per cada un d'ells, que tindran igualment la consideració de beneficiaris.   
En tot cas, haurà d'anomenar-se un representant o apoderat únic de l'agrupació, amb poders bastants per a complir les obligacions que, com a beneficiari, corresponen a l'agrupació. No podrà dissoldre's l'agrupació fins que haja transcorregut el termini de prescripció previst en els articles 39 i 65 d'esta llei.  
Segona. Beneficiaris   
Podran ser beneficiaris de la subvenció que es convoca en la present resolució agrupacions de persones físiques que integren un grup d'investigació adscrit o dependent d'una universitat de la Comunitat Valenciana.   
Tercera. Objecte i aplicació de la subvenció   
3.1. La subvenció podrà destinar-se a cobrir les despeses generades per un grup d'investigació d'una o unes quantes universitats de la Comunitat Valenciana en l'exercici 2006, per a la realització d'estudis de suport científic relacionades amb la matèria subvencionable.  
3.2. Les despeses a què es podrà destinar la subvenció seran:   
. Concessió d'una beca.  
. Despeses de direcció, gestió, adquisició de material fungible i altres degudament justificats.  
Quarta. Requisits  
4.1.Podran sol·licitar la subvenció, agrupacions de persones físiques que integren un grup d'investigació adscrit o dependent d'una Universitat de la Comunitat Valenciana, que programen el desenvolupament d'un treball d'investigació en àrees relacionades amb les matèries subvencionables en què participe un grup d'investigació els components del qual pertanguen a un departament directament vinculat amb una o diverses de les àrees relacionades objecte del treball d'investigació.  
4.2. S'entendran com a àrees d'interés prioritari a l'efecte de la present convocatòria les següents:   
Qüestions sobre la realitat associativa de la Comunitat Valenciana com ara la seua estructura social, tipologia de l'associacionisme, necessitats de formació del moviment associatiu, elaboració de la seua memòria històrica, etc.  
Procediments, sistemes i instruments innovadors i bones pràctiques de participació ciutadana.  
4.3. A l'efecte d'esta orde s'entén per grup d'investigació el constituït per un mínim de 3 investigadors, que acrediten una coherència i una trajectòria compartida, participant en projectes comuns (activitats conjuntes de transferència i de difusió de coneixements, investigacions i publicacions). Almenys 1 dels seus membres han de tindre la condició de doctor i dedicació completa en l'entitat sol·licitant.   
4.4. A més dels requisits establits en els punts anteriors, els beneficiaris hauran d'acreditar, j amb la presentació de la sol·licitud, que complixen amb els requisits per a obtindre la condició de beneficiari establits en l'article 13.2 i 13.3 de la Llei 38/2003, de 17 de novembre, General de Subvencions, en la forma prevista en l'article 13.7 de l'esmentada llei, per mitjà de testimoni judicial, certificats telemàtics o transmissions de dades, o certificació administrativa. En el cas que no puguen expedir-se per l'autoritat competent es podran substituir per una declaració responsable atorgada davant d'autoritat administrativa.   
Quinta. Import global màxim i línia de subvenció que la finança  
5.1. L'import global màxim destinat al present programa és de 52.000 euros, finançat a càrrec de la línia de subvenció T4051000, inclosa en el programa 112.90 Participació Ciutadana, del Pressupost de la Generalitat per a l'exercici 2006.  
5.2. La subvenció en cap cas podrà ser de tal quantia que, aïlladament o en concurrència amb altres subvencions, ingressos o recursos d'altres ens públics o privats, supere el cost de l'activitat a desenvolupar pel beneficiari.   
Sexta. Sol·licituds i documentació   
6.1. La sol·licitud, haurà de presentar-se en el termini de 20 dies, a comptar de l'endemà a la publicació de la convocatòria en el Diari Oficial de la Generalitat, dirigida a la Direcció General de Participació Ciutadana de la Presidència de la Generalitat (Pl. Sant Nicolau, 2, 46250-València), en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
6.2. L'imprés normalitzat de sol·licitud arreplegues en l'annex II haurà d'anar subscrit i degudament omplit per l'investigador responsable del grup.  
La sol·licitud anirà acompanyada de la següent informació i documentació:   
6.2.1. Dades del departament i composició del grup d'investigació: relació dels membres del grup d'investigació en què conste nom, cognoms, NIF, titulació, professió, entitat per a la qual treballa, hores de dedicació al projecte, telèfon, adreça de correu electrònic i firma de conformitat.   
6.2.2. Currículum de l'investigador responsable, dels altres membres del grup i currículum conjunt de tots en cas de constituir un grup d'investigació estable. S'adjuntarà, si és el cas, el vistiplau dels caps dels departaments i dels vicerectors d'investigació de les universitats a què estiguen adscrits.  
6.2.3. Projecte del treball d'investigació en què s'especifique: títol, objectius que es perseguixen, descripció breu, memòria de les activitats a desenvolupar en 2006, l'adscripció de tasques, terminis previstos per a la consecució dels diferents objectius, recursos assignats al projecte (persones, material, etc), i altres dades que puguen ser d'utilitat per a la comprensió del projecte.   
6.2.4. Pressupost de l'activitat, ingressos i despeses totals, incloent totes les subvenció concedides i/o sol·licitades, així com les aportacions tècniques i materials que realitza cada una, concretant en qualsevol cas el concepte a què es destina la subvenció sol·licitada i l'orde de prioritat de lels despeses.   
6.2.5. Fitxa de manteniment de tercers (dades bancàries), segons el que establix l'Orde de la Conselleria d'Economia, Hisenda i Ocupació, de 15 de febrer de 2005 (DOGV de 4 de març del 2005) arreplegat en l'annex III.  
6.2.6. La Direcció General de Participació Ciutadana podrà demanar qualsevol altra documentació que considere necessària per al millor coneixement i comprensió de l'aplicació de la subvenció.   
6.3. L'admissió a tràmit d'una sol·licitud de subvenció no generarà cap compromís de concessió d'aquella.  
6.4. Quan la sol·licitud no reunisca els requisits o falte algun document complementari de què en cada cas s'exigisquen, es requerirà als interessats perquè ho esmenen en el termini de 10 dies, amb indicació que, si així no ho fera, se li tindrà per desistit de la seua petició, prèvia resolució dictada per la directora general de Participació Ciutadana.   
Sèptima. Valoració, selecció i comissió d'avaluació  
7.1. La valoració de les sol·licituds s'efectuarà atenent els criteris següents:   
7.1.1. El currículum de l'investigador responsable del grup (titulació, experiència professional, experiència investigadora i altres mèrits), es valorarà fins a un màxim de 10 punts.  
7.1.2. El currículum del grup, valorant en este apartat el perfil dels components del grup, la composició, estructura i coherència del mateix i la seua experiència conjunta en altres projectes i activitats es valorarà fins a un màxim de 20 punts.   
7.1.3. L'objecte del treball d'investigació i la seua afinitat amb àrees relacionades amb les matèries objecte de subvenció, així com la possible aplicació de les conclusions per a la gestió desenvolupada per la Direcció General de Participació Ciutadana, valorant de manera preferent aquells treballs que aborden els temes d'interés prioritari, es valorarà fins a un màxim de 40 punts.   
7.1.4. La coherència del projecte de treball, la qualitat de la investigació, l'equilibri pressupostari i la possibilitat d'execució es valorarà fins a un màxim de 30 punts.   
7.1.5. Per a l'estudi i valoració de les sol·licituds presentades per les entitats es constituirà una comissió avaluadora presidida per la directora general de participació ciutadana més dos vocals designats per esta. La comissió elaborarà una proposta en relació amb les distintes sol·licituds presentades.  
Octava. Resolució del procediment   
8.1. L'òrgan competent per a la resolució dels expedients, és la consellera de Cooperació i Participació, que així mateix podrà dictar les resolucions i adoptar les mesures que siguen necessàries per al compliment i desenvolupament d'allò que s'ha estipulat en les presents bases, així com resoldre totes les incidències que es plantegen en la seua interpretació i execució, tot això de conformitat amb l'article 47, del Text Refós de la Llei d'Hisenda Pública de la Generalitat Valenciana.  
8.2. La Direcció General de Participació Ciutadana notificarà als interessats en el termini de 3 mesos des de la publicació de la convocatòria, i es publicarà així mateix en el DOGV, d'acord amb el que disposa l'article 18.1 de la Llei 38/2003, de 17 de novembre, General de Subvencions.  
8.3. A l'efecte de concretar els termes de l'execució del projecte seleccionat, se subscriurà el corresponent conveni.  
Novena. Obligacions dels beneficiaris  
9.1. Mantindre's en la situació que legitima la seua concessió.  
9.2. Acreditar el compliment dels requisits i condicions que determinen la concessió o benefici de l'ajuda.  
9.3. El sotmetiment a les actuacions de comprovació, a efectuar per la Direcció General de Participació Ciutadana, així com qualsevol altres de comprovació i control financer que puguen realitzar els òrgans de control competents, tant nacionals com comunitaris, aportant quanta informació li siga requerida en l'exercici de les actuacions anteriors.  
9.4. Comunicar a la Direcció General de Participació Ciutadana l'obtenció d'altres subvencions, ajudes, ingressos o recursos que financen les activitats subvencionades.  
9.5. Desenvolupar el treball d'investigació per al que s'haja concedit la subvenció mantenint les condicions del mateix, i sol·licitant autorització de qualsevol modificació en les mateixes que en funció de les circumstàncies hagen d'adoptar-se.  
9.6. Presentar, al finalitzar el projecte, una memòria final amb la següent estructura que contemple la totalitat del treball realitzat (títol descriptiu del projecte, formulació del projecte, objectius de la investigació, justificació, limitacions, fonaments teòrics. Antecedents del projecte. Elaboració d'hipòtesis, identificació de les variables, disseny de tècniques d'arreplega d'informació, població i mostra, tècniques d'anàlisi, guia de treball de camp, recursos humans, pressupost, cronograma i bibliografia), les característiques i contingut del qual concordaran amb l'àrea prioritària a què pertanga el projecte, i la memòria econòmica.  
9.7. Els resultats del present estudi així com tot el material utilitzat per a l'execució del projecte seran propietat de la Direcció General de Participació Ciutadana i es regiran pel que afecta la propietat intel·lectual i per a la cessió en exclusiva, si és el cas, per les previsions contingudes en el Text Refós de la Llei de la Propietat Intel·lectual si bé l'investigador responsable es reserva la facultat d'ocupació dels coneixements obtinguts per als fins de la seua pròpia investigació o la dels altres membres que componen l'equip investigador.  
En cas de publicacions per qualsevol de les parts, es farà la deguda menció a les dues parts que suscriuen el present conveni i en qualsevol cas es farà sempre menció als autors del treball.  
9.8. La Direcció General de Participació Ciutadana es reserva, respectant l'autoria dels treballs prevista en la legislació mencionada, la facultat de realitzar una primera edició de les memòries cientificotècniques dels projectes subvencionats a l'empara d'esta convocatòria, sense abonar a l'autor o autors drets econòmics addicionals. En el cas que la Direcció General de Participació Ciutadana no publique el treball, l'autor o autors hauran de sol·licitar prèviament autorització a esta per a la seua publicació.  
9.9. Conservar els documents justificatius de l'aplicació dels fons rebuts, inclosos els documents electrònics, en tant puguen ser objecte de les actuacions de comprovació i control.  
9.10. Procedir al reintegrament dels fons percebuts en els supòsits previstos en l'article 37 de la Llei General de Subvencions.  
9.11. L'incompliment de les anteriors obligacions donarà lloc a l'exigència de les responsabilitats o sancions que corresponguen, d'acord amb la legislació vigent.  
Desena. Modificació de la resolució de concessió  
10.1. L'import de la subvenció concedida en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
10.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent d'aportacions atorgades per altres administracions o ens públics o privats, podrà donar lloc a la modificació de la resolució de la concessió.  
Onzena. Responsabilitats  
La Generalitat no assumix cap responsabilitat sobre possibles danys i perjuís en què puguen incórrer els beneficiaris de l'ajuda o membres del seu equip durant la realització del projecte subvencionat, en la seu en què es desenvolupe o respecte a tercers.   
Dotzena. Procediment de pagament, termini i forma de justificació  
12.1. El pagament es realitzarà d'una sola vegada quan s'haja justificat degudament l'activitat objecte de subvenció. Són despeses subvencionables aquells que de manera indubtable responguen a la naturalesa de l'activitat subvencionada i s'hagen realitzat entre l'1 de gener de 2006 i el termini establit en la base 12.3 de la present convocatòria.  
12.2. Si les activitats subvencionades es financen al seu torn amb fons propis o altres subvencions o recursos, haurà d'acreditar-se en les justificacions, l'import, procedència i aplicació de tals fons a les activitats subvencionades.  
12.3. Les justificacions hauran de presentar-se abans del 15 de novembre de 2006, llevat que es prorrogue este termini per la resolució de concessió de subvencions.  
12.4. Per al cobrament de la subvenció, els beneficiaris hauran de presentar la documentació següent:  
. Certificació que arreplegue el resum de les despeses.  
. Certificació de les despeses que hagen sigut efectivament pagades amb anterioritat a la finalització del període de justificació i compte justificatiu, acreditativa de la deguda aplicació de l'import de la subvenció a les activitats per a les quals va sol·licitar l'ajuda econòmica, acompanyada dels documents que abonen les despeses efectuades, en original i còpia (factures o qualsevol altre document de valor probatori equivalent amb validesa en el tràfic jurídic mercantil o amb eficàcia administrativa, així com factures electròniques, sempre que es complisquen els requisits exigits per a la seua acceptació en l'àmbit tributari). Una vegada comprovats els documents, es tornaran a les entitats els originals per a la seua custòdia. Els justificants del compte justificatiu hauran de complir els requisits formals legalment establits.  
. Memòria científica de l'abast dels objectius proposats en la sol·licitud que incloga un informe final on s'arrepleguen les principals conclusions i resultats, així com la liquidació del pressupost, firmada per l'investigador responsable del grup i amb el vistiplau del cap del departament i del vicerector d'investigació.  
12.4. No es podran aplicar als fons procedents de la subvenció les despeses ocasionades per:  
- Adquisició d'immobilitzat.  
- Adquisició de béns destinats a la venda.  
- Aportacions a sistemes complementaris de pensions.  
- Multes i recàrrecs per pròrroga o apremi imposat per qualsevol administració pública.  
- Els bitllets emesos i no utilitzats.  
- Despeses extra d'hotel.  
- Indemnitzacions per raó de servici que superen les quanties màximes establides per la Generalitat per al seu personal.  
- Despeses sumptuàries.  
- Despeses socials (primes per assegurança de vida, etc.) excepte la quota a la Seguretat Social i la resta de cotitzacions socials.  
- Indemnitzacions per acomiadament.  
- Bestretes reintegrables.  
- Despeses d'altres exercicis (els ocasionats en anys diferents al de l'aplicació de la subvenció).  
12.5. Respecte de l'impost sobre el valor afegit (IVA), caldrà ajustar-se a allò que s'ha disposat a continuació:  
Si els beneficiaris només realitza operacions declarades exemptes per l'Agència Tributària, es podrà justificar íntegrament a càrrec de la subvenció concedida, l'IVA suportat.  
Si l'entitat beneficiària realitza operacions no declarades exemptes per l'Agència Tributària, només podrà justificar a càrrec de la subvenció concedida l'IVA suportat no deduïble per aplicació del percentatge de prorrata que se li aplique.  
Tretzena. Reintegrament de les subvencions   
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:  
a) Obtenció de la subvenció falsejant les condicions requerides per a això o ocultant aquelles que ho hagueren impedit.  
b) Incompliment total o parcial de l'objectiu, de l'activitat, del projecte o la no adopció del comportament que fonamenten la concessió de la subvenció.  
c) Incompliment de l'obligació de justificació o la justificació insuficient, en els termes establits en l'article 30 de la Llei General de Subvencions.  
d) Incompliment de l'obligació d'adoptar les mesures de difusió contingudes en les base.  
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions.   
f) Subvencions i la resta de supòsits previstos en l'apartat e) de l'article 37.1 de la Llei General de Subvencions.  
g) Incompliment de les condicions imposades per l'administració a les entitats col·laboradores i beneficiaris en els supòsits previstos en l'apartat f) i g) de l'article 37.1 de la Llei General de Subvencions.  
h) L'adopció, en virtut del que establixen els articles 87 a 89 del tractat de la Unió Europea, d'una decisió de la qual es derive una necessitat reintegrament.  
i) Igualment, en el supòsit previst en la base 5.2., procedirà el reintegrament de l'excés obtingut sobre el cost de l'activitat exercida, així com l'exigència de l'interés de demora corresponent.  
Catorzena. Base final  
En tot allò no previst en esta resolució, els beneficiaris se sotmetran al que establix la Llei General de Subvencions, en el Text Refós de la Llei d'Hisenda Pública de la Generalitat Valenciana i la Llei de Pressupostos de la Generalitat per a l'exercici 2006.  
Tot això sense perjuí del règim d'infraccions i sancions previst en el títol títol IV. Infraccions i sancions administratives en matèria de subvencions de Llei 38/2003, de 17 de novembre, General de Subvencions.